กองทุน IPO ส่วนใหญ่ จะเลือกออกกองทุนในช่วงที่คาดว่าจะมีความต้องการมากเพื่อสิ่งใด
เพื่อให้ขนาดกองทุนใหญ่พอที่จะจัดตั้งได้ และมีขนาด Economic of Scale ที่คุ้มค่ากับการจัดตั้ง ซึ่งเมื่อย้อนกลับมาที่ตลาดหุ้น คุณๆจะเห็นภาพว่า ตอนที่ปริมาณซื้อขายสูงๆ คนพูดถึงหุ้นนั้นกันเกลื่อนเมือง มันคือ ตอนที่ราคาหุ้นวิ่งขึ้นไปแล้วระดับหนึ่ง ใช่!!กำลังจะบอกว่า IPO Fund ส่วนใหญ่ จะออกในช่วงที่กองทุนมีผลประกอบการย้อนหลังดีมาแล้วระดับหนึ่ง เพื่อโชว์ว่า กองทุนผลงานดี อนาคตสดใส  บางคนอาจถามว่า แล้วทำไมไม่ออกตอนราคามันดิ่งๆ จะได้ของถูกลง … ก็ขอให้ย้อนมองสิ่งที่นักลงทุนส่วนใหญ่ในตลาดทำ ในช่วงขาลงของตลาดหุ้น
1. เสพข่าวร้าย ณ ตอนนั้น
2. เกิดความกลัว ไม่แน่ใจว่าข่าวร้ายนั้นจะหมดเมื่อไหร่
3. ถึงไม่ลังเล ก็อยากได้ของถูก พยายามกะเก็งจังหวะซื้อในรอบสั้นๆ
4. ซึ่งการกะเก็งแบบนั้น น้อยคนจะได้ของถูกจริงๆ ด้วยเหตุผลเช่นนี้ หากออกกอง IPO ในช่วงที่ตลาดไม่เป็นใจ Volume ที่ได้ ก็น้อยเกินไป ไม่ถึงเป้าคนขาย กองทุนก็ค่าใช้จ่ายอาจจะสูง ดังนั้น เลือกออกตอนผลการดำเนินงานดีๆไว้ก่อน โดยใช้มุมมองระยะยาวมาวิเคราะห์ในภาพใหญ่ว่า การลงทุนตามนโยบายนั้นจะสามารถสร้างผลตอบแทนในระยะยาวถึงแม้ตลาดจะมีการปรับฐาน
ความรู้ทางการเงิน,ตลาดการเงิน & ผลิตภัณฑ์และบริการทางการเงิน